ਸਿਰਲੇਖ: ਡਿਊਟੀ 'ਤੇ ਆਪਣੀ ਬੱਚੀ ਨੂੰ ਪਾਲਣ ਵਾਲੀ ਮਹਿਲਾ ਪੁਲਿਸ ਕਾਂਸਟੇਬਲ ਦੀ ਪੂਰੀ ਕਹਾਣੀ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਸੋਸ਼ਲ ਮੀਡੀਆ 'ਤੇ ਵਾਇਰਲ ਅਰਚਨਾ ਦੀ ਤਸਵੀਰ

ਕਹਾਣੀ ਝਾਂਸੀ ਵਿੱਚ ਰਹਿਣ ਵਾਲੀ ਅਰਚਨਾ ਦੀ ਹੈ। ਅਰਚਨਾ ਉੱਥੇ ਪੁਲਿਸ ਕਾਂਸਟੇਬਲ ਦੇ ਅਹੁਦੇ 'ਤੇ ਤਾਇਨਾਤ ਹਨ।

ਅਰਚਨਾ ਪਿਛਲੇ ਤਿੰਨ ਮਹੀਨੇ ਤੋਂ ਆਪਣਾ ਤਬਾਦਲਾ ਆਗਰਾ ਕਰਵਾਉਣਾ ਚਾਹੁੰਦੀ ਸੀ, ਪਰ ਲਖਨਊ ਜਾ ਕੇ ਸੀਨੀਅਰ ਅਫਸਰਾਂ ਨੂੰ ਮਿਲਣ ਤੋਂ ਬਾਅਦ ਵੀ ਉਨ੍ਹਾਂ ਦਾ ਤਬਾਦਲਾ ਆਗਰਾ ਨਹੀਂ ਹੋ ਸਕਿਆ ਸੀ।

ਇਹ ਵੀ ਪੜ੍ਹੋ:

ਇੱਕ ਦਿਨ ਅਰਚਨਾ ਆਪਣੀ 6 ਮਹੀਨੇ ਦੀ ਬੱਚੀ ਦੇ ਨਾਲ ਡਿਊਟੀ 'ਤੇ ਤਾਇਨਾਤ ਸੀ। ਬੱਚੀ ਨੂੰ ਉੱਥੇ ਹੀ ਨੀਂਦ ਆ ਗਈ। ਅੰਦਰ ਕਮਰੇ ਵਿੱਚ ਜਿੱਥੇ ਬਿਸਤਰੇ ਦਾ ਪ੍ਰਬੰਧ ਸੀ, ਉੱਥੇ ਏਸੀ ਚੱਲ ਰਿਹਾ ਸੀ ਅਤੇ ਠੰਡ ਜ਼ਿਆਦਾ ਸੀ। ਇਸ ਲਈ ਅਰਚਨਾ ਬੱਚੀ ਨੂੰ ਬਾਹਰ ਲੈ ਆਈ ਅਤੇ ਮੇਜ਼ 'ਤੇ ਸੁਆ ਦਿੱਤਾ।

ਜਦੋਂ ਅਰਚਨਾ ਆਪਣੇ ਕੰਮ ਵਿੱਚ ਰੁੱਝੀ ਹੋਈ ਸੀ, ਤਾਂ ਉੱਥੇ ਪੁੱਜੇ ਕਿਸੇ ਪੱਤਰਕਾਰ ਨੇ ਉਨ੍ਹਾਂ ਦੀ ਕੁੜੀ ਨਾਲ ਤਸਵੀਰ ਖਿੱਚ ਲਈ।

ਤਸਵੀਰ 'ਤੇ ਕੀ ਸੀ ਪ੍ਰਤੀਕਿਰਿਆ 

ਇਹ ਘਟਨਾ 26 ਅਕਤੂਬਰ ਦੀ ਹੈ। ਤਸਵੀਰ ਕੁਝ ਹੀ ਘੰਟੇ ਵਿੱਚ ਵਾਇਰਲ ਹੋ ਗਈ। 

ਅਰਚਨਾ ਰਾਤ ਦੀ ਡਿਊਟੀ ਵੇਲੇ ਬੱਚੀ ਨੂੰ ਨਾਲ ਹੀ ਰੱਖਦੀ ਹੈ

 ਫੋਟੋ ਕਦੋਂ ਖਿੱਚੀ, ਕਿਸ ਨੇ ਖਿੱਚੀ ਅਰਚਨਾ ਨੂੰ ਨਹੀਂ ਪਤਾ। ਬੀਬੀਸੀ ਨਾਲ ਗੱਲਬਾਤ ਦੌਰਾਨ ਅਰਚਨਾ ਨੇ ਦੱਸਿਆ, ''ਪਹਿਲੀ ਵਾਰ ਵਾਇਰਲ ਫ਼ੋਟੋ ਦਾ ਪਤਾ ਉਦੋਂ ਲੱਗਿਆ ਜਦੋਂ ਪੁਲਿਸ ਵਾਲਿਆਂ ਲਈ ਬਣੇ WhatsApp ਗਰੁੱਪ ਵਿੱਚ ਮੈਂ ਆਪਣੀ ਅਤੇ ਬੱਚੀ ਦੀ ਤਸਵੀਰ ਦੇਖੀ।''

ਅਰਚਨਾ ਨੂੰ ਪਹਿਲਾਂ ਤਾਂ ਲੱਗਿਆ ਕਿ ਪੁਲਿਸ ਗਰੁੱਪ 'ਚ ਉਨ੍ਹਾਂ ਦੀ ਇਹ ਤਸਵੀਰ ਚੱਲ ਰਹੀ ਹੈ। ਪਰ ਅਗਲੇ ਦਿਨ 27 ਅਕਤੂਬਰ ਨੂੰ ਜਦੋਂ ਉਨ੍ਹਾਂ ਨੇ ਤਸਵੀਰ ਦੇ ਨਾਲ ਅਖ਼ਬਾਰ ਵਿੱਚ ਪੂਰੀ ਖ਼ਬਰ ਪੜ੍ਹੀ ਉਦੋਂ ਉਨ੍ਹਾਂ ਨੂੰ ਅਹਿਸਾਸ ਹੋਇਆ ਕਿ ਤਸਵੀਰ ਵਾਇਰਲ ਹੋ ਚੁੱਕੀ ਸੀ।

ਵਾਇਰਲ ਤਸਵੀਰ ਨੂੰ ਦੇਖਦਿਆਂ ਡੀਜਪੀ ਨੇ ਅਰਚਨਾ ਦਾ ਤਬਾਦਲਾ ਆਗਰਾ ਕਰਨ ਦੀ ਗੱਲ ਆਖੀ ਹੈ

ਕੀ ਤਸਵੀਰ ਦੇਖ ਕੇ ਤਣਾਅ 'ਚ ਆ ਗਈ ਅਰਚਨਾ?

ਇਸ ਸਵਾਲ ਦੇ ਜਵਾਬ ਵਿੱਚ ਅਰਚਨਾ ਕਹਿੰਦੀ ਹੈ, ''ਮੈਂ ਕੋਈ ਚੋਰੀ ਤਾਂ ਨਹੀਂ ਕੀਤੀ ਸੀ, ਨਾ ਹੀ ਡਿਊਟੀ ਵਿੱਚ ਕੋਈ ਲਾਪਰਵਾਹੀ ਵਰਤੀ। ਮੈਨੂੰ ਭਲਾ ਕਿਉਂ ਡਰ ਲਗਦਾ।'' 

"ਪਰ ਐਨਾ ਜ਼ਰੂਰ ਹੈ ਤਸਵੀਰ ਜਿਵੇਂ ਹੀ ਛਪੀ ਮੇਰੇ ਸੀਨੀਅਰ ਦਾ ਫ਼ੋਨ ਆ ਗਿਆ। ਐਤਵਾਰ ਸਵੇਰ ਨੂੰ ਡੀਜੀਪੀ ਸਰ ਦਾ ਫ਼ੋਨ ਆਇਆ।''

"ਉਨ੍ਹਾਂ ਨੇ ਪੁੱਛਿਆ, ਅਸੀਂ ਕੀ ਕਰੀਏ ਜਿਸ ਨਾਲ ਤੁਹਾਨੂੰ ਸਹੂਲਤ ਹੋਵੇਗੀ? ਮੈਂ ਆਗਰਾ ਟਰਾਂਸਫਰ ਕਰਨ ਦੀ ਗੱਲ ਕਹੀ। ਉਨ੍ਹਾਂ ਨੇ ਤੁਰੰਤ ਮੇਰੀ ਅਰਜ਼ੀ ਸਵੀਕਾਰ ਕਰ ਲਈ।''

ਅਰਚਨਾ ਦੀ ਪੂਰੀ ਕਹਾਣੀ 

ਅਰਚਨਾ ਦਾ ਵਿਆਹ 2006 ਵਿੱਚ ਹੋਇਆ ਸੀ। ਅਰਚਨਾ ਦੇ ਪਤੀ ਗੁਰੂਗ੍ਰਾਮ ਵਿੱਚ ਪ੍ਰਾਈਵੇਟ ਨੌਕਰੀ ਕਰਦੇ ਹਨ। 2008 ਵਿੱਚ ਉਨ੍ਹਾਂ ਦੀ ਵੱਡੀ ਕੁੜੀ ਪੈਦਾ ਹੋਈ ਜਿਸਦਾ ਨਾਮ ਕਨਕ ਰੱਖਿਆ ਸੀ।

ਅਰਚਨਾ ਨੂੰ ਵਿਆਹ ਤੋਂ ਪਹਿਲਾਂ ਹੀ ਸਰਕਾਰੀ ਨੌਕਰੀ ਕਰਨ ਦਾ ਸ਼ੌਕ ਸੀ। ਉਨ੍ਹਾਂ ਨੇ ਪੋਸਟ ਗ੍ਰੈਜੁਏਸ਼ਨ ਅਤੇ ਬੀਐੱਡ ਕੀਤੀ ਹੋਈ ਹੈ। ਉਹ ਪਹਿਲਾਂ ਅਧਿਆਪਕਾ ਬਣਨਾ ਚਾਹੁੰਦੀ ਸੀ ਪਰ ਜਦੋਂ ਟੀਚਰ ਦੀ ਨੌਕਰੀ ਨਹੀਂ ਮਿਲੀ ਤਾਂ ਸਬ...